b'\n_START_ARTICLE_\nVklju\xc4\x8devanje ranljivih skupin na trg dela\n_START_PARAGRAPH_\nRanljive skupine na trgu dela so skupine, ki se zaradi razli\xc4\x8dnih vzrokov te\xc5\xbeje vklju\xc4\x8dujejo na trg dela, zanje pa velja zaposlovanje pod posebnimi pogoji . Definiranje pripadnikov ranljivih skupin se med razli\xc4\x8dnimi viri razlikuje. Zaradi ve\xc4\x8dje nevarnosti za socialno izklju\xc4\x8denost in izklju\xc4\x8denost iz trga dela ima Republika Slovenija, kot tudi Evropska Unija \xc5\xa1tevilne zakone in programe, ki \xc5\xa1\xc4\x8ditijo posameznike iz ranljivih skupin in s pomo\xc4\x8djo katerih se la\xc5\xbeje vklju\xc4\x8dujejo na trg dela. V Sloveniji so za vklju\xc4\x8devanje ranljivih odraslih v delovno okolje med \xc5\xa1tevilnimi drugimi programi namenjeni tudi program Usposabljanje za \xc5\xbeivljenjsko uspe\xc5\xa1nost, program Projektno u\xc4\x8denje za mlaj\xc5\xa1e odrasle in program Ra\xc4\x8dunalni\xc5\xa1ka pismenost za odrasle.\n_START_SECTION_\nKateri so indikatorji izklju\xc4\x8denosti? >\n_START_PARAGRAPH_\nSoto\xc5\xa1ek  v priro\xc4\x8dniku za u\xc4\x8ditelje indikatorje izklju\xc4\x8denosti deli na 3 kategorije:\n_START_SECTION_\nKak\xc5\xa1ni so vzroki za te\xc5\xbeavno vklju\xc4\x8devanje ranljivih skupin na trg dela?\n_START_PARAGRAPH_\nVzroki za ote\xc5\xbeeno vklju\xc4\x8devanje med skupinami se med seboj razlikujejo  . Ranljive ciljne skupine na trgu dela imajo praviloma kombinacijo ve\xc4\x8d zna\xc4\x8dilnosti, ki jim poslab\xc5\xa1ujejo polo\xc5\xbeaj na podro\xc4\x8dju zaposljivosti, jim onemogo\xc4\x8dajo uspe\xc5\xa1no vklju\xc4\x8devanje na trg dela in zaposlovanja._NEWLINE_Te\xc5\xbeave za vklju\xc4\x8devanje starej\xc5\xa1ih na trg dela najdemo v tem, da je Slovenija v preteklosti imela velik del proizvodnje usmerjen v tekstilno, obla\xc4\x8dilno \xe2\x80\x93 obutveno industrijo ter kovinsko in strojno opremo. Velika podjetja so zaposlovala manj izobra\xc5\xbeeno delovno silo, na podro\xc4\x8dju tekstilij predvsem \xc5\xbeenske ter starej\xc5\xa1e, z malo mo\xc5\xbenosti za hitro prekvalifikacijo. Zgodnje upokojevanje je v tedanjih hitro spreminjajo\xc4\x8dih se razmerah omogo\xc4\x8dalo ohranjanje socialne varnosti za omenjene kategorije ljudi ter jih varovalo pred prihodom v odprto brezposelnost. Omenjene razmere so posledi\xc4\x8dno vodile do statisti\xc4\x8dno nizkega dele\xc5\xbea zaposlenih starej\xc5\xa1ih oseb ter do nizke povpre\xc4\x8dne starosti ob upokojitvi. Dejstvo je, da postajajo starej\xc5\xa1i delavci z leti manj naklonjeni spremembam, potrebujejo \xc4\x8das za prilagoditev na nove delovne pogoje, po drugi strani pa jih odlikujejo dolgoletne izku\xc5\xa1nje in znanja, ki lahko pozitivno vplivajo na konkuren\xc4\x8dnost podjetja._NEWLINE_Bistveni problem pri zaposlovanju migrantov je njihova nizka izobrazbena raven, nepoznavanje slovenskega jezika in nepoznavanje delovanja trga dela v Sloveniji. Zato je pomemben na podro\xc4\x8dju zaposlovanja v okviru ukrepov aktivne politike zaposlovanja tudi dvig izobrazbene ravni in usposobljenosti migrantov._NEWLINE_Problematika vklju\xc4\x8devanja Romov v sistem vzgoje in izobra\xc5\xbeevanja se ve\xc5\xbee predvsem na problem nedokon\xc4\x8dane osnovne \xc5\xa1ole in zgodnjega izstopanja iz sistema, ne da bi pridobili izobrazbo za opravljanje poklica. Sedanje razmere na trgu delovne sile (z relativno visoko stopnjo brezposelnosti ter izrazito strukturno in regionalno brezposelnostjo) so Romom \xc5\xa1e posebej nenaklonjene, predvsem zaradi neusklajenosti ponudbe in povpra\xc5\xa1evanja na trgu dela. Zaposlenih je le pribli\xc5\xbeno 2\xc2\xa0% Romov, medtem ko je nezaposlenih pribli\xc5\xbeno 98\xc2\xa0%. Ti so odvisni od socialne pomo\xc4\x8di dr\xc5\xbeave, del pa se ukvarja tudi s sivo ekonomijo (zbiranje odpadnih surovin, nabiranje gozdnih sade\xc5\xbeev itd.).\n_START_SECTION_\nRanljive skupine in diskriminacija na trgu dela\n_START_PARAGRAPH_\nDarja Zavir\xc5\xa1ek  navaja, da se posledice razli\xc4\x8dnih ovir ranljivih skupin ka\xc5\xbeejo v prikraj\xc5\xa1anosti in diskriminaciji na razli\xc4\x8dnih ravneh. Na ekonomski ravni kot izklju\xc4\x8denost iz pla\xc4\x8dane zaposlitve, nizki dohodki, visoki izdatki za prostorske prilagoditve (stanovanje, delovno mesto) in za prilagoditve predmetov (avto) in izdatki za prevoze in asistenco. Socialna diskriminacija se ka\xc5\xbee v obliki arhitekturnih in drugih ovir ter slabe dostopnosti do storitev, ki so dostopne ve\xc4\x8dini, slab\xc5\xa1ega delovnega mesta od posameznikove usposobljenosti, osamljenosti itd. Na kulturni ravni se diskriminacija odra\xc5\xbea v javnost posredovanih \xc5\xbealostnih in neatraktivnih podobah oviranih ljudi v medijih ali na plakatih, stereotipnih reprezentacijah oviranih ljudi v umetnosti (filmih) in podobno. Simbolna diskriminacija pa se ka\xc5\xbee v neupo\xc5\xa1tevanju, ustvarjanju nevidnosti, spregledovanju.\n_START_SECTION_\nKak\xc5\xa1en je dele\xc5\xbe udele\xc5\xbeenih v programe ranljivih skupin\n_START_PARAGRAPH_\nOd leta 2003 do leta 2010 se je programov za ranljive skupine udele\xc5\xbeilo 0,5\xc2\xa0% celotne populacije v Sloveniji in pribli\xc5\xbeno 3,7\xc2\xa0% vseh odraslih iz ranljivih skupin.\n_START_SECTION_\nTrije primeri dobrih praks\n_START_PARAGRAPH_\nV Sloveniji so za vklju\xc4\x8devanje ranljivih odraslih v delovno okolje med drugim namenjeni program Usposabljanje za \xc5\xbeivljenjsko uspe\xc5\xa1nost (v nadaljevanju U\xc5\xbdU), program Projektno u\xc4\x8denje za mlaj\xc5\xa1e odrasle (v nadaljevanju PUM) in program Ra\xc4\x8dunalni\xc5\xa1ka pismenost za odrasle (v nadaljevanju RPO) .\n_START_SECTION_\nKdo so povpre\xc4\x8dni udele\xc5\xbeenci v programih U\xc5\xbdU, PUM in RPO?\n_START_PARAGRAPH_\nOd leta 2003 do 2010 se je vseh treh programov udele\xc5\xbeilo 9137 udele\xc5\xbeencev, od tega je bilo 3833 udele\xc5\xbeencev programa RPO, 1668 udele\xc5\xbeencev programa PUM in 3636 udele\xc5\xbeencev programa U\xc5\xbdU. Glede na statisti\xc4\x8dne podatke so se omenjenih programov v preteklosti ve\xc4\x8dinoma udele\xc5\xbeevale \xc5\xbeenske, 41\xc2\xa0% je bilo mo\xc5\xa1kih. Ve\xc4\x8dina udele\xc5\xbeencev je bila stara med 30 in 49 let  .'